Diari Oficial de la Generalitat Valenciana


Sumari del DOGV 6968, del 19-02-2013 (2013/1705)

RESOLUCIÓ de 13 de febrer de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord marc entre la Xarxa de Ciutats AVE i els departaments de Turisme de les Comunitats Autònomes Valenciana, de Castella-La Manxa, Aragó, Castella i Lleó, i Andalusia, pel qual s'establixen les bases per a la promoció del producte turístic AVExperience.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1705


Data del document
:   13-02-2012

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 de febrer de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord marc entre la Xarxa de Ciutats AVE i els departaments de Turisme de les Comunitats Autònomes Valenciana, de Castella-La Manxa, Aragó, Castella i Lleó, i Andalusia, pel qual s'establixen les bases per a la promoció del producte turístic AVExperience. [2013/1705]  
La Xarxa de Ciutats AVE i els Departaments de Turisme de les Comunitats Autònomes Valenciana, de Castella-la Manxa, Aragó, Castella i Lleó, i Andalusia han subscrit, després de la tramitació prèvia reglamentària, el 30 de gener de 2013, l'acord marc pel qual s'establixen les bases per a la promoció del producte turístic Avexperience.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0131/2013, i que figura com a annex d'esta resolució.  
  
Valencia, 13 de febrer de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Acord marc entre l'Associació de la Xarxa de Ciutats AVE i els departaments de Turisme de les comunitats autònomes Valenciana, de Castella-la Manxa, Aragó, Castella i Lleó i Andalusia, pel qual s'establixen les bases per a la promoció del producte turístic Avexperience.  
  
Madrid, 30 de gener de 2013  
  
Reunits  
D'una part, Gregorio Serrano López, president, amb document nacional d'identitat núm. 37604995-U, en representació de l'Associació de la Xarxa de Ciutats AVE (d'ara en avant, Ciutats AVE), amb domicili fiscal a Sevilla, plaça de San Francisco, 19, Edifici Laredo, 4a planta, i CIF K 06765585, en qualitat de president d'esta.  
D'una altra part, Máximo Buch Torralva, conseller d'Economia, Indústria, Turisme i Ocupació de la Generalitat, i president de l'Agència Valenciana del Turisme, que intervé en este acte en nom i representació d'esta última entitat de dret públic, subjecta a la Generalitat, amb personalitat jurídica pròpia, que es regula pel que es disposa en l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que es disposa en el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell, i en l'article 4 del Decret 188/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació. El domicili de la mencionada entitat de dret públic, als efectes del present document, és el situat a València, avinguda d'Aragó, número 30, planta octava.  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'article 2 del Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Consell, i a qui correspon exercir la presidència de la mencionada Agència Valenciana del Turisme, d'acord amb el que establix el número 1 de l'article 5 de l'esmentat Decret 209/2004, de 8 d'octubre, trobant-se autoritzat per a la firma d'este acord marc en virtut del que establix la lletra e del número 2 de l'esmentat article 5.  
  
Carmen Casero González, consellera d'Ocupació i Economia de Castella-la Manxa, en nom i representació de la Conselleria d'Ocupació i Economia de la Junta de Castella-la Manxa, d'acord amb el Decret 13/2012, de 25 de gener de 2012, pel qual es disposa el seu nomenament, publicat en el DOCM núm. 18, de 25 de gener de 2012, i en virtut de les facultats que li conferix el Decret 121/2012, de 2 d'agost, pel qual s'establix l'estructura orgànica i es fixen les competències dels òrgans integrats en la Conselleria d'Ocupació i Economia, i la Llei 11/2003, de 25 de setembre, del Govern i del Consell Consultiu de Castella-la Manxa.  
Francisco Bono Ríos, conseller d'Economia i Ocupació del Govern d'Aragó, en nom i representació de la Conselleria d'Economia i Ocupació del Govern d'Aragó, d'acord amb el Decret de 15 de juliol de 2011, de la Presidència del Govern d'Aragó, pel qual es nomena conseller d'Economia i Ocupació el Sr. Francisco Bono Ríos, publicat en el BOA número 139, de 16 de juliol de 2011.  
Alicia García Rodríguez, consellera de Cultura i Turisme de la Junta de Castella i Lleó, en virtut de nomenament realitzat mitjançant l'Acord 9/2011, de 27 de juny, del president de la Junta de Castella i Lleó, actuant en nom i representació, com a presidenta del Patronat, de la Fundació Siglo, per al Turisme i les Arts de Castella i Lleó, càrrec que li correspon en virtut del que disposa l'article 14.2 dels estatuts de la dita fundació, aprovats per acord del Patronat d'esta de data 5 de setembre de 2012, formalitzat en escriptura pública atorgada el 10 de setembre de 2012 davant del notari de Valladolid Sr. Ignacio Cuadrado Zuloaga, amb número 2493 del seu protocol.   
  
Vicente Granados Cabezas, secretari general per al Turisme, en nom i representació de la Conselleria de Turisme i Comerç de la Junta d'Andalusia, d'acord amb el Decret del president 294/2012, de 12 de juny, pel qual es disposa el nomenament de Vicente Granados Cabezas com a secretari general per al Turisme, en virtut del que preveuen els articles 21.5 i 27.21 de la Llei 6/2006, de 24 d'octubre, del Govern de la Comunitat Autònoma d'Andalusia, a proposta del conseller de Turisme i Comerç, i amb la deliberació prèvia del Consell de Govern en la seua reunió de 12 de juny de 2012.  
  
Exposen  
I. La Xarxa de Ciutats AVE és una associació l'objectiu principal de la qual és la promoció conjunta de les destinacions que la integren des de la perspectiva de ciutats comunicades pel tren d'alta velocitat. En l'actualitat, la Xarxa de Ciutats AVE està constituïda per les ciutats de Barcelona, Calataiud, Ciudad Real, Còrdova, Conca, Lleida, Madrid, Màlaga, Puertollano, Segòvia, Sevilla, Tarragona, València, Valladolid, Yebes i Saragossa.  
II. Que la Xarxa de Ciutats AVE ha desenrotllat el producte turístic Avexperience i ha impulsat amb Renfe i Turespaña el desenrotllament del Renfe Spain Pass.  
III. Que la Xarxa de Ciutats AVE, Turespaña i Renfe han subscrit un conveni de col·laboració per a realitzar accions de màrqueting dirigides a enfortir el posicionament en el mercat internacional de les ciutats integrants de la Xarxa, amb especial rellevància dels productes associats a l'AVExperience i al Renfe Spain Pass.  
IV. Que la Xarxa de Ciutats AVE té presència en les comunitats autònomes Valenciana, de Castella-la Manxa, Aragó, Castella i Lleó i Andalusia.  
V. Que els departaments de turisme de les comunitats autònomes Valenciana, de Castella-la Manxa, Aragó, Castella i Lleó i Andalusia consideren del seu interés potenciar les relacions de cooperació i col·laboració amb la Xarxa de Ciutats AVE per a la promoció i desenrotllament turístic del projecte AVExperience.  
Sobre la base del que s'ha exposat, establixen les següents:  
  
Clàusules  
  
Primera. objecte de l'acord marc  
La Xarxa de Ciutats AVE i els departaments de turisme de les comunitats autònomes Valenciana, de Castella-la Manxa, Aragó, Castella i Lleó i Andalusia es comprometen, en un marc d'estreta col·laboració, a impulsar mesures per a la dinamització i promoció del producte turístic AVExperience.  
Segona. Accions de màrqueting i comunicació  
Les accions que podran executar-se en el marc del present acord marc seran les següents:   
1. Intercanvi de continguts i material informatiu  
2. Accions de formació del personal  
3. Accions de màrqueting i comunicació, entre les quals es troben:  
a. Accions amb agents de viatges i majoristes de viatges: presentacions, accions formatives, viatges de familiarització, jornades inverses, fires professionals, etc.  
b. Accions amb mitjans de comunicació: presentacions, viatges de premsa, etc.  
c. Accions dirigides al consumidor final: campanyes de màrqueting, accions de màrqueting directe, fires dirigides al públic final, presència en xarxes socials, etc.  
Les parts podran acordar la realització de qualssevol altres accions de màrqueting i comunicació no enumerades anteriorment que ambdós parts consideren convenients per a l'èxit dels objectius de l'acord marc.  
Tercera. Convenis específics  
La Xarxa de Ciutats AVE i els departaments de turisme de les comunitats autònomes Valenciana, de Castella-la Manxa, Aragó, Castella i Lleó i Andalusia aprovaran anualment un pla d'accions per a la dinamització i promoció del producte turístic Avexperience.  
  
Quan l'execució d'alguna de les actuacions previstes en el pla d'accions anual supose un cost econòmic, les parts acordaran la manera de finançar estes actuacions.  
Per a això, la Xarxa de Ciutats AVE i els departaments de turisme de les comunitats autònomes Valenciana, de Castella-la Manxa, Aragó, Castella i Lleó i Andalusia subscriuran anualment convenis específics.  
  
Quarta. Comissió de seguiment  
Per a garantir i supervisar la bona marxa de l'execució del present acord marc, les parts acorden constituir una comissió tècnica d'avaluació i seguiment, de composició paritària, amb capacitat decisòria, el funcionament de la qual serà establit de mutu acord per les parts.  
  
La dita comissió es reunirà almenys dos vegades a l'any. D'estes reunions se n'alçarà acta amb els acords adoptats.  
Les parts donaran a conéixer la llista dels responsables dins de la seua organització de l'execució de cada una de les tipologies d'accions previstes en l'acord.  
Quinta. Vigència i causes de resolució  
El present acord tindrà una vigència de dos anys des que es firme, i podrà prorrogar-se per altres dos anys de comú acord per totes les parts abans indicades, per mitjà d'un acte exprés, formalitzat per escrit, abans de la finalització de la seua vigència.  
El present acord marc quedarà extingit per les causes següents:   
  
- De mutu acord de totes les parts.   
- Per l'incompliment de les seues clàusules, prèvia denúncia i justificació posterior.  
- Per renúncia d'alguna de les parts, la qual cosa determinarà l'exclusió de l'acord marc de la part interessada únicament.  
Sexta. legislació aplicable i resolució de controvèrsies  
El present acord s'enquadra en l'article 4.1 c i/o d) del text refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, i per tant, exclòs de la seua aplicació directa, si bé s'aplicaran els principis de la dita llei per a resoldre els dubtes i les llacunes que puguen presentar-se.  
L'orde jurisdiccional contenciós administratiu serà el competent per a resoldre les controvèrsies que sorgisquen entre les parts.   
En prova de conformitat, es firma el present acord marc en el lloc i la data indicats al principi.  
  
Xarxa de Ciutats AVE: Gregorio Serrano López.  
Agència Valenciana de Turisme: Máximo Buch Torralva.  
Junta de Castella-la Manxa: Carmen Casero González.  
Govern d'Aragó: Francisco Bono Ríos.  
Junta de Castella i Lleó: Alicia García Rodríguez.  
Junta d'Andalusia: Vicente Granados Cabezas.